kardosdrur/scandi-wiki huggingface dataset:
Hans Whitte

Hans Whitte (1681 – 10. marts 1728) var en norsk præst og pædagogisk forfatter.

Hans Whitte var søn af Hans Whitte, vicepastor i Frosten nær Trondhjem, og Lucie Stensdatter Meldal. Han dimitteredes fra Trondhjems Skole 1698, tog 1700 teologisk attestats og 1706 magistergraden.

Whitte, der var i besiddelse af usædvanlige læregaver, holdt i København private kollegier, som blev flittig besøgte så vel af studenter som andre; de havde til genstand den politiske historie og geografien. Desuden oprettede han en privatskole, der fik mange disciple, men også mødte modstand. Under denne praktiske virksomhed udgav han dels på latin, dels på dansk (Sex Observationer om Lære-Kunstens rigtige og frugtbare Øvelse i Ungdommens Undervisning, samt deris Application til Studere-Kunsten i den syvende Observation tilsat dem til Tieneste, som sine egne Studeringer lykkeligen og vel agter at indrette, 1707) en række småskrifter om sprogundervisningen samt en på dansk affattet latinsk grammatik for begyndere (Forberedelse til en udførlig Underretning om en sikker Orden og Maade i det Latinske Sprog at lære, sampt af Underretningen en liden Deel, hvorudi alle Ting for det første Fierding-Aar indeholdes, 1708).

Han var en af de første i Danmark, som påviste nødvendigheden af, at skolen optog modersmålet blandt sine fag, og gav vink om fremgangsmåden derved. En lidt senere forfatter der også beskæftigede sig med pædagogikken Niels Ditlev Riegels omtalte Whitte som en person "der i Børne-Opdragelsen gierne kunde kaldes vor første Locke", med en henvisning til den engelske filosof John Locke der også udgav et berømt skrift om opdragelsen.

Sin befatning med skolevæsenet opgav han for bestandig, da han 1710 blev skibspræst på en ostindiefarer. 1714 udnævntes han til sognepræst i Manger i Bergens Stift, hvor han døde. Gift 1. (1715) med Anne Marie (død 1726), datter af Johan Madsen, Sognepræst i Lindaas, og
Anne Hansdatter, 2. (1727) med Helene Munthe, datter af Ludvig Munthe, sognepræst i Vik, og Karen Leganger.

Henvisninger

Eksterne henvisninger 
 Hele teksten til Sex Observationer om Lære-Kunstens rigtige og frugtbare Øvelse i Ungdommens Undervisning, samt deris Application til Studere-Kunsten i den syvende Observation tilsat dem til Tieneste, som sine egne Studeringer lykkeligen og vel agter at indrette findes på wikisource.org

Faglitterære forfattere fra Norge
Skolefolk fra Norge
Præster fra Norge
Faglitterære forfattere fra Danmark
Skolefolk fra Danmark
Personer i oplysningstiden
Danskere i 1700-tallet
Nordmænd i 1700-tallet
Personer i Dansk Biografisk Leksikon
Dansksprogede forfattere fra Danmark
Dansksprogede forfattere fra Norge
Carter Glass

Carter Glass (født 4. januar 1858 i Lynchburg, Virginia, død 28. maj 1946 i Washington, D.C.) var en amerikansk demokratisk politiker.

Glass startede sin karriere som journalist. I 1899 blev han indvalgt i delstatssenatet i Virginia, og han var også delegat til Virginias konstitutionskonvent 1901-1902. I 1902 blev Glass indvalgt i Repræsentanternes hus. I 1913 blev Glass formand i repræsentanthusets bank- og valutakomité, og samarbejdede med præsident Woodrow Wilson med Federal Reserve Act, loven som førte til oprettelsen af centralbanken Federal Reserve.

Glass var USA's finansminister fra 1918 til 1920. Efter at han fik et sæde i Senatet forlod Glass stillingen som finansminister. Glass forblev senator indtil sin død, og takkede nej til Franklin D. Roosevelts tilbud om at blive finansminister igen, i 1933. I perioden 1941-1945 var Glass president pro tempore i Senatet. Den vigtigste arv efter Glass i Senatet var bankloven Glass-Steagall Act fra 1933, som blandt andet førte til oprettelsen af Federal Deposit Insurance Corporation.

Eksterne henvisninger 

 Treas.gov – Carter Glass (1918–1920)  – Glass' biografi hos U.S. Department of the Treasury.
 Glass' biografi hos Biographical Directory of the United States Congress.

Medlemmer af Repræsentanternes Hus i USA
Personer fra Virginia
Finansministre fra USA
Henry Morgenthau

Henry Morgenthau (født 11. maj 1891 i New York, USA, død 6. februar 1967 i New York) var en amerikansk politiker fra Det demokratiske parti. Morgenthau var finansminister 1934-1945, men havde under den periode også en betydelig indflydelse på USA's udenrigspolitik.

Han ville have at USA skulle se bort fra Geneve- og Haagkonventionerne i det okkuperede Tyskland, til trods for at USA havde underskrevet begge disse konventioner. Han er også kendt for Morgenthauplanen.

Eksterne henvisninger 
 Treas.gov – Henry Morgenthau, Jr. (1934–1945)  – Morgenthaus biografi hos U.S. Department of the Treasury.

Personer fra New York
Finansministre fra USA
Horace Herring

Horace H. "Hank" Herring (19. juni 1922 i Saint Petersburg, Florida – 18. maj 1999 i Kings County, Californien) var en amerikansk bokser som deltog i de olympiske lege 1948 i London.

Herring vandt en olympisk sølvmedalje i boksning under OL 1948 i London. Han kom på andenpladsen i vægtklassen, weltervægt op til 67,0 kg. I finalen tabte han til Július Torma fra Tjekkoslovakiet

OL-medaljer 
 1948  London –  Sølv boksning, weltervægt

Boksere fra USA
Olympiske boksere fra USA
Olympiske sølvmedaljevindere fra USA
Boksere ved sommer-OL 1948
Kongegården

Kongegården eller Rasmus Langelands Gård i Algade 25, Korsør er et af Danmarks væsentligste borgerlige rokokohuse i provinsen.

Gården blev ifølge et inskriptionsbånd opført 1761 af handelsmanden Rasmus Langeland, der 1759 fik bevilling til at holde gæstgiveri og værtshus. Først lå gæstgiveriet i en lejet gård, men i 1761 byggede han den store rokokogård, kaldet Rasmus Langelands Gård, der var bekvem til modtagelse af fornemme rejsende, der afventede gustigt vejr til overfarten over Storebælt. Bevillingen overførtes 1766 til det nye hus.

Af den oprindelige bygning, der blev rejst i grundmur til gadesiden og i bindingsværk mod gården, er stort set kun gadefacaden bevaret intakt fra opførelsen, eftersom gårdfacaden blev konverteret til grundmur i 1800-tallet. Derudover gennemgik gården som helhed en omfattende ombygning og restaurering 1901-02 ved arkitekt Aage Langeland-Mathiesen, der var efterkommer af Rasmus Langeland. Verandaen på sydgavlen stammer fra denne ombygning.

Den repræsentative, lange hovedfacade mod Algade, der muligvis kan være tegnet af Philip Hartmann, domineres af et rigt udsmykket indgangsparti i tre fag kronet af en gavlkvist med frontispice. Den beherskede reliefagtige udsmykning af facaden med ørelisener, refendfugning og attisk båndslyng er karakteristisk for rokokoen.

Nogle få dekorative enkeltheder såsom portens slutsten og konsollerne under frontispicen stammer dog fra renæssancen, idet de er overflyttet til det nye hus fra herregården Basnæs. De støbte statuer omkring hovedportalen, sandsynligvis fra 1901-02, har formentlig erstattet tidligere renæssancefigurer. Bygningen blev fredet, da Danmarks første bygningsfredningslov blev vedtaget i 1918, og udvendigt istandsat 1984-85. Facadens statuer blev fornyet 2005.

I dag rummer Kongegården et regionalt center for billedkunst og musik, der bl.a. omfatter Korsør Kunstforening, friboliger for kunstnere, Isenstein-Samlingen og Korsør Koncerterne. Ansvarlig for koordination og drift er Foreningen Kongegaarden. Bygningen ejes af Kongegaardsfonden.

Eksterne henvisninger 
 Kongegårdens hjemmeside

Bygninger, konstruktioner og anlæg i Korsør
Fredede palæer, borgerhuse og lejlighedskomplekser i Danmark
Fredede bygninger, konstruktioner og anlæg i Slagelse Kommune
Ole Kiilerich

Ole Gerhard Kiilerich (10. juni 1907 i København – 27. marts 1983 på Frederiksberg) var en dansk journalist, redaktør og modstandsmand.

Han fik som ung journalist ved Dagens Nyheder i 1932 et nært samarbejde med John Christmas Møller og kom allerede tidligt under besættelsen med i modstandsbevægelsen. Han var med til at etablere det illegale blad Frit Danmark, som han sammen med Børge Houmann var redaktør for. Senere afløstes han på posten af Kate Fleron.

Kiilerich flygtede i 1943 til Sverige og derfra videre til London. Efter befrielsen var han ansat ved bl.a. B.T., Ekstra Bladet og Information. Holdningsmæssigt var han meget nationalt sindet og støttede Det Konservative Folkeparti.

Ole Kiilerich er begravet på Søndermark Kirkegård på Frederiksberg.

Kilder

Eksterne henvisninger 
 

Journalister fra Danmark
Medlemmer af Frit Danmark
Danskere i 1900-tallet
Journalister ved BT
Journalister ved Dagbladet Information
Medlemmer af Studenternes Efterretningstjeneste
Makassar

Makassar (fra 1971 til 1999: Ujung Pandang) er en by på det sydlige Sulawesi i Indonesien, hovedstad i delstaten Sydsulawesi. Byen har et indbyggertal på cirka  og blev grundlagt i 1607.

Se også 
 Makassarstrædet

Eksterne henvisninger
Philip Hartmann

Johan Philip Hartmann (ca. 1710 – 10. november 1779 i Kalundborg) var murermester og arkitekt i rokokotiden.

Han var murersvend 1744-47, vistnok hos Johan Christian Conradi, ved opførelsen af Ledreborg; han var i København 1746-47, og senere var han virksom som murermester i Kalundborg, hvor han nævnes fra 1762. Han har muligvis bygget Apoteket, Lindegade 4 (1763) og huset Kordilgade 36 (brændt 1901) samt det Barnerske Gravkapel ved Ruds Vedby Kirke (1769). Kongegården i Korsør (1761) tilskrives også ham.

De mange rokokohuse i Vestsjælland, der er inspireret af Eigtveds rokoko, kan forklares ved, at stilen er blevet introduceret i det vestsjællandske ved J.C. Conradis arbejder på Ledreborg samt opførelse af Kalundborg Ladegård (Kaalund Kloster). Philip Hartmann er sandsynligvis ophavsmanden, da hans færden tidsmæssigt falder sammen med de nævnte bygningers opførelsestidspunkter.

Kilder 
 Weilbachs Kunstnerleksikon 1947

Arkitekter fra Danmark
Rokokoarkitekter
Danskere i 1700-tallet
Personer fra Kalundborg
Fredens Kirkegård (Odense)

Fredens Kirkegård er en kirkegård tilhørende Fredens Kirke, der er beliggende i Skibhuskvarteret i Odense. Kirkegården blev indviet i 1920 og forvaltes af Odense Kommunale Kirkegårde.

Kendte personer begravet på Fredens Kirkegård
 Aksel Larsen
 Jørgen Leschly Sørensen

Eksterne kilder og henvisninger 
 Fredens Kirkegård, Odense hos danmarkskirker.natmus.dk (Danmarks Kirker, Nationalmuseet)
 

Odense
Kirkegårde i Danmark
Vestsjælland

Vestsjælland er den almindelige betegnelse for den vestlige del af Sjælland, der ikke hører til hverken Nordvestsjælland, Midtsjælland eller Sydsjælland. Indtil 1. januar 2007 hørte Vestsjælland under Vestsjællands Amt, hvilket ligeledes omfatter Nordvestsjælland og dele af Sydsjælland.

Således er Slagelse, Dianalund og Sorø beliggende i Vestsjælland, mens f.eks. Kalundborg hører til Nordvestsjælland. Området øst for Sorø betegnes Midtsjælland.

Sjællands geografi
Skanderup

Skanderup er en landsby i Sydjylland med , beliggende i Skanderup Sogn. Byen ligger i Kolding Kommune og tilhører Region Syddanmark.

Skanderup er beliggende mellem Lunderskov og Kolding. I landsbyen finder man Skanderup Kirke samt Skanderup-Hjarup Forbundsskole.

Kilder 

Byer i Kolding Kommune
Byer og bydele med genforeningssten
Egling an der Paar

Egling an der Paar (eller: Egling a.d.Paar) er en kommune i Landkreis Landsberg am Lech, Regierungsbezirk Oberbayern i den tyske delstat Bayern.

Til kommunen hører landsbyerne Heinrichshofen og Hattenhofen.

Eksterne henvisninger
Hjarup

Hjarup er en landsby i Sydjylland med , beliggende i Hjarup Sogn. Landsbyen ligger i Kolding Kommune og tilhører Region Syddanmark.

I Hjarup finder man Hjarup Kirke.

Kilder 

Byer i Kolding Kommune
Biratnagar

Biratnagar er en by i det sydøstlige Nepal, er med et indbyggertal (pr. 2001) på cirka 166.000 er landets næststørste by. Byen er hovedstad i Morang-distriktet. Den er kendt som det industrielle centrum i Nepal.

Byer i Nepal
Taps

Taps er en by i Sydjylland med , beliggende 5 km nord for Christiansfeld, 18 km øst for Vamdrup og 10 km syd for Kolding. Byen hører til Kolding Kommune og ligger i Region Syddanmark. 2 km syd for byen ligger den gamle grænsekro Frederikshøj Kro. Her steg Christian 10. på den hvide hest og red over grænsen til det genvundne Sønderjylland 10. juli 1920.

Sogn og kirke 
Taps ligger i Taps Sogn, som har hørt til hertugdømmet Slesvig og været en del af det historiske Sønderjylland, men det var et af de sogne, der ved fredsslutningen efter krigen i 1864 blev indlemmet i kongeriget Danmark i forbindelse med en ombytning med de kongerigske enklaver. Sognet undgik altså at komme under preussisk styre frem til genforeningen i 1920 og hører derfor ikke til Sønderjylland efter den nutidige definition. Taps Sogn hørte til Tyrstrup Herred, som blev delt mellem Danmark og Preussen. Den danske del af det kom til at hedde Nørre Tyrstrup Herred.

I byen ligger Taps Kirke.

Faciliteter 
Taps Børnehave har plads til 32 børn. I en del af den gamle skole er der hjemmeplejekontor. Resten af lokalerne bruges af lokale foreninger.

Historie 
På Tingskovhede syd for Taps lå det gamle Tyrstrup Herreds tinghus.

I 1800-tallet lå Taps Kirke ensomt, og i 1904 nævner Trap ikke nogen bydannelse omkring den, kun præstegården og skolen, som dog havde gymnastik- og foredragssal.

Stationsbyen 
Taps fik jernbanestation på Kolding Sydbaners linje Kolding-Vamdrup (1911-48). Taps Station fik en ekstra stor stationsbygning, så der også var et lokale til Toldvæsenet indtil genforeningen i 1920. Stationsbygningen er bevaret på Taps Stationsvej 13.

Banen tog en stor omvej for at komme til Taps, for det var oprindeligt meningen, at banen skulle have en lille sidebane fra Taps til Frederikshøj. Derfor fik stationen også det største spornet af alle landstationerne: de andre havde kombineret læsse- og vigespor uden perron, men Taps havde både et 100 m langt krydsningsspor med perron og et lige så langt læssespor, hvor der ved den vestlige ende var dyrefold med siderampe og vægt.

I 1920'erne genopstod tanken om at anlægge jernbane fra Taps mod syd. Den sønderjyske jernbanelov fra 1924 indeholdt en bane fra Taps over Christiansfeld og Fjelstrup til Haderslev, men den blev ikke til noget.

Taps blev i banens tid en driftig stationsby. I 1924 fandtes der andelsmejeriet Enigheden, to købmænd, barber, slagter, bager, træ- og galanterivareforretning, cykelforretning, murer, maler, smedje, hestehandler og telefoncentral med 55 abonnenter – der var samme antal abonnenter i 1942, men kun én købmand.

Noter

Eksterne kilder/henvisninger 

 Geodatastyrelsen: Høje målebordsblade 1842-1899 og lave målebordsblade 1901-1971
 Svend Erik Brodersen: Kolding Sydbaner. KLK april 2009, s. 120

Byer i Kolding Kommune
Pokhara

Pokhara er en by i det centrale Nepal, med et indbyggertal (pr. 2006) på cirka 200.000. Byen er hovedstad i Kaski-distriktet og en af de mest populære turistbyer i landet.

Eksterne henvisninger 

Byer i Nepal
6'eren

6'eren er dansk kanal som er ejet af Discovery Networks Danmark. Kanalen fik premiere den 1. januar 2009.

Den er målrettet de 15-50-årige mænd, og indholdet består af en blanding af programmer om biler, sport, komedie og science fiction. Alle emner præsenteres på faste temadage med hver sit programfokus som for eksempel: Mænd og Motor, Friday Fight Night, Comedy Tirsdag, Sci-Fi Søndag, Film for Mænd og Superserier. Fra sommeren 2010 har kanalen sendt fodboldkampe fra den engelske Premier League. Disse rettigheder ejer kanalen dog ikke længere. 6'eren sendte i 2023 én ugentlig Superliga-kamp, og sendte flere tennisturneringer, herunder US Open.

6'eren i HD 

6'eren startede 1. januar 2011 en HD-kanal. Det skete på en separat kanal ved en simultansending, hvor indholdet, som sendes i ægte HD, vil blive mærket med et HD-logo.

Programmer 6'eren sender i HD:

 Law & Order: SVU
 Chuck
 Terminator: The Sarah Connor Chronicles
 Dark Blue
 Flashpoint
 Gary Unmarried
 Big Bang Theory
 Lost
 Flash Forward
 Extreme Fishing
 Survival School
 Manswers
 Third Watch

Ekstern henvisning 
 6'eren 

Tv-kanaler fra Discovery Networks Danmark
Etableret i 2009
Birganj

Birganj er en by i det sydlige Nepal, med et indbyggertal (pr. 2001) på cirka 112.000. Byen ligger i Parsa-distriktet, ved grænsen til nabolandet Indien.

Byer i Nepal
Dharan

Dharan er en by i det østlige Nepal, med et indbyggertal (pr. 2005) på cirka 129.000. Byen ligger i Sunsari-distriktet, for foden af Himalaya-bjergene.

Byer i Nepal
Butwal

Butwal er en by i det sydlige Nepal, med et indbyggertal (pr. 2005) på cirka 92.000. Byen ligger i Rupandehi-distriktet, tæt ved grænsen til nabolandet Indien.

Byer i Nepal
Tok pisin

Tok pisin er et kreolsprog, som bliver talt på det nordlige fastland på Papua Ny Guinea. Sproget er det mest brugte i landet; det tales af omtrent 4 millioner, hvoraf 120 000 har det som modersmål. Det har officiel status i Papua Ny-Guinea og sproget er nært beslægtet med bislama som tales i Vanuatu. På engelsk bliver sproget ofte kaldt New Guinea Pidgin eller Tok Boi, eller i akademiske kredse, Melanesian Pidgin English eller Neo-Melanesian.

Oprindelse 
Tok pisin opstod på grund af handelen i Stillehavsområdet. I tidsrummet 1880-1914 arbejdede mange fra Papua Ny Guinea på tyske plantager på Samoa. Tok pisin opstod som et arbejdssprog, sådan at den multisproglige og multikulturelle arbejdsplads kunne fungere, og folkene der kommunikerede med hinanden.

Ordliste 
Gude – hej, hallo
Moning – god morgen
Apinun – god eftermiddag
Yu stap gut? – hvordan har du det?
Mi stap gut – jeg har det godt
Sori – undskyld mig
Tenkyu – tak

Blandingssprog
Sprog i Papua Ny Guinea
Deposition

Deposition eller desublimation er en faseovergang direkte fra gas til fast form uden en mellemliggende væskefase.

F.eks. er resultatet af deposition af vanddamp fra luften på jorden rimfrost.

Faseændringer
Viggo Sommer

Viggo Sommer Kristensen (født 28. januar 1957 i Ansager ved Varde) er en dansk musiker og komiker. Han er mest kendt for at være et af de tre medlemmer i bandet De Nattergale, som bl.a. har lavet The Julekalender fra 1991. Har desuden gæstemedvirket i Bamses Billedbog for børn.

I slutningen af november 2015 udsendte det danske punk-rockband Skullclub julesangen "Sving Dine Dadler", hvor Sommer sang vokal.

Diskografi

Solo albums 
 2002 Så sku´ den ged vist være barberet

Med De Nattergale 
 1987 Hva' har vi da gjort ... siden vi ska' ha'et så godt
 1988 Nu ka' det vist ik' bli' meget bedre
 1990 Det ka' jo aldrig gå værre end hiel gal
 1991 Songs From The Julekalender
 1992 Vi må da håbe det bli'r bedre i morgen
 1995 Nu griber det godt nok om sig

Gæsteoptræden 
 2015 "Sving Dine Dadler" med Skullclub

Filmografi 
 1989 Walter og Carlo i Amerika
 1991 The Julekalender
 1994 Vildbassen
 2001 CWC/Canal Wild Card
 2003 CWC World
 2011 Ludvig & Julemanden
 2013 Pendlerkids
 2015 Hedensted High

Reklamefilm 
 2002-03 Vildmændene - reklamefilm for Arla Ekspres

Eksterne henvisninger 
 Hjemmeside
 Viggo Sommer på Discogs

Kilder 

Komikere fra Danmark
Musikere fra Danmark
De Nattergale
Eresing

Eresing er en kommune i Landkreis Landsberg am Lech, Regierungsbezirk Oberbayern i den tyske delstat Bayern. Den udgør sammen med kommunerne Windach og Finning Verwaltungsgemeinschaft Windach.

Geografi 
Eresing ligger ca. 6 km nordvest for Ammersee og er omgivet af det bakkerne i Bayerisches Alpenvorland der er dannet i Würm-istiden.

Inddeling 
I kommunen ligger ud over Eresing landsbyerne:
 Algertshausen
 Pflaumdorf, der ligger ca. 4 km nordvest for Ammersee.
 Sankt Ottilien

Eksterne henvisninger
Raggiana-paradisfugl

Raggiana-paradisfugl (Paradisaea raggiana) er en op til 34 cm lang, brun paradisfugl med gråblåt næb og gul regnbuehinde. Hannen er gul på hovedet og har grøn hals. Fuglen er nationalfugl i Papua Ny Guinea, hvor den indgår i nationalflaget.

Adfærd

Kost 
Raggiana-paradisfuglen lever primært af frugt og Leddyr. Arten er et vigtigt led i spredningen af frugttræer i Papua Ny Guinea. Den er især vigtig for arterne Mahogni og Muskatnødtræet.

Paring 
Arten lever i Polygami. Hannerne samles i specielle områder med henblik på at forføre hunnerne. Disse områder kan betegnes som en slags "parringsarena". Arenaerne kan have en diamater på 30-100 meter. 

I disse arenaer forsøger hannerne, at imponerer hunnerne på forskellig vis. Bl.a. ved at klappe med vingerne og ryste på hovedet.

Rede 
Raggiana-paradisfuglens rede er skåleformet og bygget af blade, kviste, bregner og andet plantemateriale. Reden bliver bygget i en højde af 2-11 meter (i områder med menneskelig aktivitet kan den observeres endnu højere). Hunnen lægger normalt 1-2 (normalt 2) æg. Rugetiden er omkring 18 dage i naturen og op til 20 dage i fangenskab. Det er udelukkende hunnen der ruger.

Noter 

Fugle fra Ny Guinea
Paradisfugle
Spil (leg)

Et spil er en aktivitet hvor et antal deltagere frivilligt underkaster sig et sæt regler de agerer efter. Dette sker ofte pga. underholdnings effekten, men de seneste år er det blevet mere og mere almindeligt med konkurrencer inden for forskellige spil, hvilket for nogle gør det til et decideret arbejde.

I leg, i modsætning til andre former for spil, forhandles reglerne undervejs, og legen bliver – både hos dyr og mennesker – ledsaget af særlige legeattityder, overdrevent kropssprog, smilende ansigt, logrende (evt) hale, ledsaget af meta-bemærkninger i sin egen grammatiske tid (lege-datid) som f.eks: "Skal vi ikke sige at jeg var… og du var…“  Legens formål er ikke at finde en vinder, men at afprøve forskellige former for handling i et beskyttet "rum".

Spillet har ofte en underholdende karakter, men anvendes også i adfærdspsykologien til at studere menneskers adfærd. Spillet kan kræve kropslig udfoldelse (fodbold, badminton), være fysisk men kræve kun mental udfoldelse som brætspil og kortspil (skak, bridge) eller virtuelt (computerspil).

Igennem hele menneskets historie, har man spillet spil. Man har gjort det mest for at underholde sig selv. Men spil er også en form for selverkendelse, og en måde at lære børn og andre værdi i livet.

Spil kan spilles alene, men spilles oftest sammen med en eller flere andre spillere. Filosoffen David Kelley, skrev i Art of Reasoning, "definer spillet som en form for reaktion ud fra nogle givne regler, som beskriver et mål som man skal nå."

Der findes mange typer spil:

Børnespil 
Børnespil er spil, der henvender sig eller er designet til børn. Der er flere former for at lave spil: brætspil, computerspil osv. Fælles for alle spillene er, at de er til børn.

Typer spil 
 Action
 Adventure
 Boldspil
 Brætspil
 Computerspil
 Kasinospil
 Kortspil
 Kuglespil
 Puslespil
 Rollespil
 Skydespil
 Strategispil
 Terningspil

Eksterne henvisninger 

 Om den historiske udvikling af de vigtigste brætspil og bordspil
Thimphu

Thimphu er hovedstaden i det asiatiske land Bhutan, og er med sine indbyggere også landets største by.

Byen er samtidig hovedstad i et distrikt af samme navn.

Referencer 

 
Byer i Bhutan
Bayerisches Alpenvorland

Bayerisches Alpenvorland er betegnelsen for et område i den tyske delstat Bayern, der ligger mellem Donau og Alperne, med flade bakker der er moræneudløbere fra Alperne.

Det Bayerische Alpenvorland gennemløbes af floderne Wertach, Lech, Isar og Inn; Den vestlige afgrænsning er hvor Regierungsbezirk Schwaben grænser til delstaten Baden-Württemberg, og mod øst går det til floden Salzach. Den største by München, ligger midt i området ved floden Isar.

Bayerns geografi
OpenOffice.org Draw

OpenOffice.org Draw er et tegneprogram der hører til officepakken OpenOffice.org

Draw
Fri billedbehandlingssoftware
Paro

Paro er en by i det vestlige Bhutan, med et indbyggertal (pr. 2006) på cirka 65.000. Byen er hovedstad i et distrikt af samme navn.

Byer i Bhutan
Phuntsholing

Phuntsholing er en by i det sydvestlige Bhutan, med et indbyggertal (pr. 2005) på cirka 21.000. Byen ligger i distriktet Chukha, på grænsen til nabolandet Indien.

Byer i Bhutan
OpenOffice.org Calc

OpenOffice.org Calc er et regneark program der hører til officepakken OpenOffice.org

Calc
Regneark
Punakha

Punakha(eller Khuru) er en by i det centrale Bhutan, med et indbyggertal på cirka 7.000. Byen er hovedstad i et distrikt af samme navn, og var frem til 1955 tillige landets hovedstad.

Byer i Bhutan
Trashigang

Trashigang (tidligere Tashigang) er en by i det østlige Bhutan, med et indbyggertal (pr. 2005) på cirka 2.300. Byen er hovedstad i et distrikt af samme navn.

Byer i Bhutan